Καταδρομική επίθεση στον σταθμό Ακρόπολη του μετρό πραγματοποίησε λίγο πριν τα μεσάνυχτα της Τετάρτης ομάδα άνω των 20 κουκουλοφόρων, βανδαλίζοντας με σπρέι αγάλματα που εκτίθενται στον χώρο.

Διακοπή δρομολογίων

Η επίθεση εκδηλώθηκε στις 23.15 και είχε ως αποτέλεσμα να διακοπούν για περίπου μισή ώρα τα δρομολόγια του μετρό.

Οι κουκουλοφόροι έγραψαν συνθήματα κατά της αστυνομίας και της προσφυγικής δομής της Μόριας πάνω στα αγάλματα που υπάρχουν στην αποβάθρα.

Στις 23.35, οι ισχυρές αστυνομικές δυνάμεις που έφτασαν στο σημείο, προχώρησαν σε περίπου 20 συλλήψεις και προσαγωγές ατόμων.

Συνελήφθησαν οι δράστες

Οι κουκουλοφόροι προσπάθησαν να διαφύγουν μπαίνοντας στον συρμό που βρισκόταν στον σταθμό.

Ομως, ο συρμός ακινητοποιήθηκε από τους εργαζόμενους του μετρό, διευκολύνοντας τους αστυνομικούς να προχωρήσουν στις συλλήψεις των κουκουλοφόρων.